Správa zo zahraničnej pracovnej cesty 
1.  Účastník ZPC:
Ing. Rastislav Braďura, 
Centrum vedecko-technických informácií SR, Lamačská cesta 8/A, 811 24 Bratislava, Národný delegát H2020 Programového výboru Podpora pre MSP a Prístup k prostriedkom rizikového financovania, 
Jazyk: AJ

2.  Zahraničná pracovná cesta:
Belgické kráľovstvo, Brusel
vykonaná v dňoch 6. februára – 7. februára 2019
Európska komisia, DG RTD, DG GROW, EASME
Prekročenie hraníc SR/Rakúsko 06.2.2019, 07:45
Prekročenie hraníc Rakúsko/SR 07.2.2019, 23:00
Dvadsiate prvé zasadnutie Programového výboru pre Inovácie v MSP a Prístup k prostriedkom rizikového financovania
Pobytové náklady a iné výdavky si hradil účastník sám. Letenku hradí EK.

3.  Rámcový program pobytu:
07.2.2019 10:00 – 17:00 Európska komisia, ROBERT SCHUMAN (BERLAYMONT, rue de la Loi, 200), Brusel 1040, Belgické kráľovstvo
Dvadsiate prvé zasadnutie Programového výboru pre Inovácie v MSP a Prístup k prostriedkom rizikového financovania

4.  Stručný priebeh rokovaní, resp.  študijného pobytu:

Predmetom dvadsiateho prvého zasadnutia Programového výboru Inovácie pre MSP a Prístup k prostriedkom rizikového financovania bola nasledovná agenda:

1.	Privítanie a úvod
2.	Schválenie programu zasadnutia
3.	Schválenie zápisu zasadnutia uskutočneného 9. novembra 2018 (20. zasadnutie)
4.	Pracovný program „Inovácie v MSP 2018 - 2020“
a.	aktuálny stav
b.	prehľad podpory v oblasti ochrany práv duševného vlastníctva
c.	opatrenia v roku 2020: prezentácia návrhu pracovného programu
5.	Pracovný program „EIC pilot 2018 -2020“
a.	aktuálny stav
b.	aktualizácia pracovného programu „Rozšírený EIC pilot“

6.	Aktualizácia pracovného programu „Prístup k prostriedkom rizikového financovania 2018 -2020"
7.		Pracovný program „Prístup k prostriedkom rizikového financovania 2016 – 2017: aktuálny stav
	a.	Opatrenie 9:  Boosting the Investment-Readiness of SMEs (in association with EUREKA)

8.	Ostatné
	a.	VentureEU: aktuálny stav

Nasledovné aktivity budú zrealizované v rámci pracovného programu Inovácie v MSP 2018 - 2020“:

INNOSUP-01-2018-2020: Cluster facilitated projects for new industrial value chains	
INNOSUP-02-2019-2020: European SME innovation Associate - pilot	
INNOSUP-03-2018: Blockchain and distributed ledger technologies for SMEs	
INNOSUP-04-2019: Workplace innovation uptake by SMEs	
INNOSUP-05-2018-2020: Peer learning of innovation agencies	
INNOSUP-06-2018: Supporting experimentation in innovation agencies	
INNOSUP-07-2019: European Open Innovation network in advanced technologies	
INNOSUP-08-2020: Pan-European advanced manufacturing assistance and training for SMEs
INNOSUP-09-2018: Design and development of a tool to support and improve the decision making process of investors for financing high-growth potential innovative SMES	

IP Helpdesk

MSP v EÚ nevyužívajú dostatočne ochranu práv  duševného vlastníctva (IP) a nevedia o tejto možnosti dostatočne. 
Dôvody:
-	nedostatok vedomostí / informácií; 
-	zložité a nákladné postupy registrácie;
-	zložité a nákladné súdne konania v prípadoch porušenia práv duševného vlastníctva
Očakávaný výsledkom IP Helpdesk je zlepšiť manažment IP majetku cieľovou skupinou - MSP. To by malo viesť k lepšej komercializácii výsledkov výskumu a inovácií financovaného v EÚ.

EIC Pilot Fáza 2 – uzávierka 9.1.2019
-	1752 návrhov, najväčší počet zo Španielska, Talianska, Izraela a Veľkej Británie
-	Najfrekventovanejšie kľúčové slová v návrhoch ICT, Health, Engineering and Technology
-	Na interview bolo pozvaných 137 uchádzačov, no žiadny slovenský žiadateľ 

Enhanced EIC pilot – Rozšírený pilotný projekt EIC

Záber na podporu:
-	Prelomových, trhy vytvárajúcich inovácií
-	Nebankovateľných projektov
-	Inovatívnych startupov a MSP s veľkých potenciálom škálovateľnosti/rastu

•	Podporovať disruptívne  a prelomové inovácie, ktoré dopĺňajú dlhodobé technologické a odvetvové stratégie podporované v Horizonte 2020 a vychádzajú z podpory vedy a výskumu.

•	Financovať vysokorizikové inovácie, ktoré predstavujú príliš vysoké riziko pre súkromných investorov alebo pre finančné nástroje (súčasné EFSI, InnovFin a budúce InvestEU). EIC vytvorí zásobník projektov a spoločností, ktoré sú investovateľné z prostriedkov InvestEU a/alebo súkromných investorov.

•	Umožniť rýchly rast inovatívnym startupom a malým a stredným podnikom v Európe s vysokým potenciálom, ktorý nie je možné dosiahnuť na úrovni jednotlivých členských štátov, prostredníctvom poskytovania vyššej úrovne financovania a zapájania startupov do celoeurópskych ekosystémov.

Podporované typy inovácií
-	Disruptívne inovácie
-	Prelomové inovácie
-	Trhy vytvárajúce inovácie
-	Deep tech inovácie

1.	Zreformované a zjednodušené finančné nástroje, zamerané na disruptívne a prelomové inovácie od počiatočnej fázy (PATHFINDER) do štádia rozvoja a rastu (ACCELERATOR)

2.	Manažment s flexibilnejším a proaktívnym prístupom, ktorý je požadovaný pre vysokorizikové projekty a rýchlo sa vyvíjajúce technológie a trhy

3.	Kontrola a dohľad, v koordinácii s EIC Advisory Board (poradný zbor EIC), s cieľom pritiahnuť špičkových inovátorov a zabezpečiť  zviditeľnenie programu

PATHFINDER
•	Grantový podporný nástroj
•	Má za cieľ dostať projekty v počiatočnom technologickom štádiu do počiatočného komerčného štádia
•	Zameraný na vysoko rizikové projekty v nových oblastiach, prinášajúce radikálne nové a inovatívne technológie

ACCELERATOR
•	Projekty v počiatočnom komerčnom štádiu posúva do fázy uvedenia na trh a rastu
•	Zameraný na podporu investícií  prostredníctvom finančnej podpory v oblastiach, kde finančný trh absentuje alebo je nedostatočný
•	Je to grantový podporný nástroj s opciou ekvitného financovania (za týmto účelom bude založený Special Purpose Vehicle (SPV), fond podľa luxemburského práva, ktorý bude poskytovať ekvitné financovanie)
•	ACCELERATOR absorboval SME Instrument (Fáza 2 a Fáza 3)

VentureEU
-	V USA je vo venture fondoch koncentrovaných 6-x viac kapitálu ako v Európe, priemerná veľkosť amerického venture fondu je 3-x väčšia
-	Cieľom je zvýšiť dostupnosť venture financovanie pre stastupy a MSP, pritiahnuť väčšie objemy financovania od nezávislých súkromných zdrojov, vrátane veľkých inštitucionálnych investorov a podporiť vznik veľkých venture fondov aj v EÚ
-	Na základe výzvy z apríla 2018 boli vybrané na financovanie nasledujúce fondy: Isomer Capital LLP, Axon Partners Group, Lombar Odier, LGT a Adveq and Aberdeen

Nasledujúce termíny zasadnutia programového výboru: 
16.5.2019 alebo 23.5.2019, bude upresnené

5.  Odporúčané závery:
Diseminácia informácií pre slovenských žiadateľov a inštitúcie.

6.   Prehľad prinesenej dokumentácie a miesto jej uloženia
Prezentácie z 21. zasadnutia Programového výboru pre Inovácie v MSP a Prístup k prostriedkom rizikového financovania.

7.   Osobitne vyhodnotený očakávaný prínos ZPC
Získané informácie a poznatky prispejú k participácii a úspešnosti slovenských subjektov v H2020.

8.    Spôsob zverejnenia výsledkov ZPC, prenos získaných informácií
Správa zo ZPC je zverejnená na www.minedu.sk
Súhlasím so zverejnením správy na internete

Správu vypracoval: Ing. Rastislav Braďura			  		.........................		
Dátum: 14.02.2019

Správu schválil:  prof. RNDr. Ján TURŇA, CSc., generálny riaditeľ 		.........................